Róbert Brandis

Róbert Brandis (* 27. september 1988) je bývalý slovenský hokejový útočník hrajúci na pozícii centra. Je odchovancom klubu MHK Dubnica nad Váhom.

 Klubový hokej 
Róbert Brandis začínal s hokejom v klube MHK Dubnica nad Váhom. Hráva na pozícii centra. Ročník 2006/07 začal v juniorskom tíme MHK Dubnica nad Váhom, ale dokončil ho v susednom klube Dukla Trenčín. Nastúpil aj vo finále juniorskej Extraligy proti klubu HK Spišská Nová Ves. Pred sezónou 2007/08 odišiel do zámoria, kde pôsobil v juniorskej hokejovej lige WHL v tíme Brandon Wheat Kings za ktorý nastúpil na 24 stretnutí. Následne počas sezóny prestúpil do klubu Saskatoon Blades v ktorom drese odohral ešte 4 stretnutia.  
Od novej sezóny sa vrátil späť na Slovensko. Zmluvu podpísal s klubom v MsHK Žilina a tiež vypomáhal klubu z 1. hokejovej ligy SR HK 95 Považská Bystrica. Sezónu 2009/10 odohral v 2. hokejovej lige SR, kde hrával za rodnú Dubnicu nad Váhom. V ďalšej sezóne hrával tiež za klub MHK Dubnica nad Váhom v 2. hokejovej lige. V 5 stretnutiach nastúpil aj v 1. hokejovej lige za klub HK Brezno. Po tom, čo klub MHK Dubnica nad Váhom nepostúpil do nadstavbovej časti, dohral sezónu v klube AHK MI Ružinov Bratislava, ktorý sa do nadstavbovej časti prebojoval. V drese AHK MI Ružinov si tak predĺžil sezónu o ďalších 8 stretnutí. Ďalšiu sezónu odohral v Dubnici nad Váhom a pred sezónou 2012/13 podpísal zmluvu so Španielskym klubom CG Puigcerdá, kde odohral celý ročník. Pred sezónou 2013/14 sa vrátil do klubu MHK Dubnica nad Váhom, ktorá mala postupové ambície. Počas tejto sezóny si zahral aj v 4 zápasoch v 1. hokejovej lige za klub HC Topoľčany. Sezónu 2014/15 začal v klube MHK Dubnica nad Váhom, ktorá po neúspešnej barážovej sérii o 1. hokejovú ligu s klubom HC Topoľčany, naďalej pôsobila len v 2. hokejovej lige. Sezónu, ale dokončil v tíme HC Mikron Nové Zámky, ktorý mal za cieľ postup do 1. hokejovej ligy. V ich drese odohral 7 stretnutí v 2. hokejovej lige a 23 stretnutí v MOL lige v ktorej klub súčasne pôsobil. Po sezóne z klubu odišiel. Vráti sa späť do Dubnice nad Váhom. Počas leta sa, ale pre zmeny v klube MHK Dubnica nad Váhom rozhodlo, že v sezóne 2015/16 klub nebude mať seniorské mužstvo. Róbert Brandis tak tento ročník vynechal. Odohral len dve stretnutia za HC Topoľčany v 1. hokejovej lige.

Od sezóny 2016/17 klub MHK Dubnica nad Váhom obnovil seniorské mužstvo a Róbert Brandis sa stal jeho súčasťou. S klubom vyhral 2. hokejovú ligu SR a tiež postup do 1. hokejovej ligy SR. V klube sa stal najlepším strelcom a zároveň najproduktívnejším hráčom v kanadskom bodovaní. Po postupe MHK Dubnica nad Váhom do 1. hokejovej ligy sa Róbert Brandis rozhodol ukončiť aktívnu činnosť.

 Osobné úspechy 

2. hokejová liga SR

Sezóna 2010/11
Najproduktívnejší hráč ligy v kanadskom bodovaní – 65 bodov za 32 gólov a 33 asistencií 
Najviac gólov v lige – 32 gólov 
Najviac asistencií v lige – 33 asistencií
Najproduktívnejší hráč v kanadskom bodovaní v klube MHK Dubnica nad Váhom – 65 bodov za 32 gólov a 33 asistencií
Najviac gólov v klube – 32 gólov
Najviac asistencií v klube – 33 asistencií
Sezóna 2013/14 
Víťaz ligy s klubom MHK Dubnica nad Váhom
Najviac bodov v kanadskom bodovaní v klube MHK Dubnica nad Váhom – 48 bodov za 32 gólov a 16 asistencií
Najviac gólov v klube MHK Dubnica nad Váhom – 32 gólov
Najproduktívnejí hráč ligy v kanadskom bodovaní – 48 bodov za 32 gólov a 16 asistencií
Najviac gólov v lige – 32 gólov 
Najlepší hráč v hodnotení +/− v lige – za 45 plusových bodov, spoločne so spoluhráčom Marcelom Tvrdoňom
Sezóna 2016/17
Víťaz ligy s klubom MHK Dubnica nad Váhom
Najviac góólov v klube MHK Dubnica nad Váhom – 19 gólov
Najviac bodov v kanadskom bodovaní v klube – 38 bodov za 19 gólov a 19 asistencií

 Štatistiky – Základná časť 
 Sezóna  Súťaž  Klub  Stretnutia  Góly  Asistencie  Body 2007/08   Extraliga SR  MsHK Žilina  1  1  0  1 2007/08   WHL  Saskatoon Blades  4  0  0  0 2007/08   WHL  Brandon Wheat Kings  24  1  1  2 2008/09  Extraliga SR  MsHK Žilina  35  1  2  3 2008/09   1.hokejová liga SR  HK 95 Považská Bystrica  11  2  1  3 2009/10   2.hokejová liga SR  MHK Dubnica nad Váhom 15  17  6  23 2010/11   1.hokejová liga SR  HK Brezno  5  0  0  0 2010/11   2.hokejová liga SR  MHK Dubnica nad Váhom  15  24  23  47 2010/11   2.hokejová iga SR  AHK MI Ružinov Bratislava  8  8  10  18 2011/12   2.hokejová liga SR  MHK Dubnica nad Váhom  9  2  9  11  2012/13   Liga Nacional Top 6  CG Puigcerdà  15  15  14  29 2013/14   2.hokejová liga SR  MHK Dubnica nad Váhom  21  30  15  45 2014/15   2. hokejová liga SR  MHK Dubnica nad Váhom  9  12  7  19 2014/15   2. hokejová liga SR  HC Mikron Nové Zámky  7  6  5  11 2014/15   MOL liga  HC Mikron Nové Zámky  19  5  5  10 2014/15   1. hokejová liga SR  HK Gladiators Trnava  18  5  8  13 2015/16   1. hokejová liga SR  HC Topoľčany  2  1  0  1 2016/17   2. hokejová liga SR  MHK Dubnica nad Váhom  17  13  14  27

 Štatistiky – Play-off 

 Sezóna  Súťaž  Klub  Stretnutia  Góly  Asistencie  Body 2008/09   Extraliga SR  MsHK Žilina  2  0 0  0 2012/13   LIga Nacional Top 6  CG Puigcerdà  4  1  2  3 2013/14   1. hokejová liga SR – Play-out  HC Topoľčany  4  2  2  4  2013/14   2. hokejová liga SR – Finále  MHK Dubnica nad Váhom  2  2  1  3 2013/14   Baráž o 1. hokejovú ligu SR  MHK Dubnica nad Váhom  7  5  0  5 2014/15   MOL liga  HC Mikron Nové Zámky  4  0  0  0 2016/17   2. hokejová liga SR  MHK Dubnica nad Váhom  9  6  5  11

 Draft 
Róbert Brandis bol draftovaný do zámorskej juniorskej súťaže CHL v druhom kole zo 66. miesta. Vybral si ho klub Saskatoon Blades, ktorý hráva v rámci juniorskej ligy CHL súťaž WHL.

 Externé odkazy 
  víťaz kanadskěho bodovania 2.ligy v sezóne 2010/11
  najlepší strelec 2.ligy v sezóne 2010/11
  najlepší nahrávač 2.ligy v sezóne 2010/11
   stránka SZLH

 Zdroj 
 Róbert Brandis na eliteprospects
 Róbert Brandis na eurohockey.com

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči HK 95 Považská Bystrica
Kategória:Hráči MsHK Žilina
Kategória:Hráči HK Trnava
Kategória:Slovenskí hokejoví útočníci